PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/VP/3/1/035	Bratislava, 09. júna 2010	

Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku, ktorý bol zaplatený za koncentráciu podnikateľov ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2, NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5, SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9 a  ŽDB GROUP a. s., so sídlom 735 93 Bohumín, Bezručova 300, Česká republika, IČO: 268 77 091, BONATRANS GROUP, a. s., so sídlom 735 94 Bohumín, Revoluční 1234, Česká republika, IČO: 274 38 678 a KOVOSVIT, a. s., so sídlom 391 02 Sezimovo Ústí II, náměstí Tomáše Bati 419, Česká republika, IČO: 000 09 415,

rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume 3 319 eur (slovom tritisíctristodevätnásť eur) sa vracia na účet číslo 2006420101/8130 vedený v spoločnosti Citibank Europe plc. 

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo listom, zaevidovaným úradom pod číslom 1225/2010 dňa 31. 03. 2010, doručené oznámenie koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom spoločnosti ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2 (ďalej len „ALEZIA“), NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5 (ďalej len „NAUSAA“) a SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9 (ďalej len „SIAMA“) prostredníctvom splnomocneného právneho zástupcu JUDr. Vladimíra Ivanča, advokáta, so sídlom Hlavné námestie 5, 811 01 Bratislava (ďalej len „právny zástupca“) oznamujú koncentráciu spočívajúcu v nadobudnutí nepriamej spoločnej kontroly prostredníctvom spoločnosti BONATRANS GROUP HOLDING Limited, so sídlom Old Bakery Street 171, VLT 1455, Valletta, Malta (ďalej len „BGH“) nad podnikmi podnikateľov ŽDB GROUP a. s., so sídlom 735 93 Bohumín, Bezručova 300, Česká republika, IČO: 268 77 091 (ďalej len „ŽDB“), BONATRANS GROUP, a. s., so sídlom 735 94 Bohumín, Revoluční 1234, Česká republika, IČO: 274 38 678 (ďalej len „BONATRANS“) a KOVOSVIT, a. s., so sídlom 391 02 Sezimovo Ústí II, náměstí Tomáše Bati 419, Česká republika, IČO: 000 09 415 (ďalej len „KOVOSVIT“), pričom štruktúra tejto transakcie je uvedená v Predbežnom pláne vysporiadania, ktorý dňa 24. 03. 2010 uzatvorili spoločnosti VALEA FOUNDATION, so sídlom c/o CURA TREUINSTITUT, Städtle 36, 9490 Vaduz, Lichtenštajnské kniežatstvo, reg. č.: FL-0002.286.140-2 (ďalej len „VALEA“), ALEZIA, NAUSAA a SIAMA (ďalej len „Predbežný plán vysporiadania“).

2.	Na základe vyššie uvedeného sa dňa 31. 03. 2010 sa podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0012/OK/2010. 

3.	Správny poplatok za oznámenie predmetnej koncentrácie podľa § 10 ods. 12 písm. m) zákona a položky 212 sadzobníka správnych poplatkov zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 eur bol prijatý na účet úradu dňa 01. 04. 2010.

4.	Dňa 20. 05. 2010 nadobudlo právoplatnosť rozhodnutie číslo 2010/ZK/3/1/030 zo dňa 20. 05. 2010, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

5.	Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na rozhodnutie úradu číslo 2010/ZK/3/1/030 zo dňa 20. 05. 2010 úrad vracia správny poplatok v plnej výške, t. j. 3 319 eur.

6.	Listom zaevidovaným úradom pod číslom 2150/PMÚ SR/2010 zo dňa 04. 06. 2010 úrad vyzval právneho zástupcu oznamovateľov koncentrácie na poskytnutie názvu finančnej inštitúcie a čísla účtu, na ktorý bude možné vrátiť uhradený správny poplatok. Právny zástupca oznamovateľov koncentrácie doručil úradu list zaevidovaný pod číslom 2191/2010 dňa 07. 06. 2010, v ktorom úradu oznámil požadované údaje.

7.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

	Ing. Emília Babiaková
	riaditeľka odboru koncentrácií

Rozhodnutie sa doručuje:

JUDr. Vladimír Ivančo
advokát
Hlavné námestie 5
811 01 Bratislava